Årets julevin | Berlingske Business
Når tid er, vil ErhvervsBladets testpanel smage sig gennem en række formodede velegnede julerødvine - altså
vine, som kan klare traditionel julemad.
Normalt udvælges julevinen blandt de vine, der er i sortimentet, men det fine
gamle vinhus H.J.Hansen har ikke villet nøjes med det. De lukkede Jacques Grange, der regnes blandt verdens bedste vinmagere,
og deres egen Lars Bo Henriksen, inde i en kælder i Rhnedalen. De måtte ikke komme ud, før de havde kreeret den
ultimative julevin.
Madpakken i hulen bestod af and, flæskesteg, brunede kartofler, rødkål, æbler med
ribsgele og masser af brun sovs. Efter flere døgns intenst arbejde fandt man frem til en vin, som havde alle de egenskaber
man søgte - og mere til.
Det gode firma Delas lagde druen til - en syrah fra det solrige år 2003. Vinen er kommet
til at hedde Granite - Cuvée de Canard. Altså en "granit" fra andecuvéen. Granitten kommer ind i billedet,
fordi syrah-vinstokkene, der har leveret druerne står i den rene granit.
Det er varm "jord", der suger sol til
sig, og skaber ekstra sødme, som i sidste ende er god ved and og rødkål. Den koster kr. 79,75 - 63 12 82 00.
ved ikke, om nogen har være lukket inde for at finde frem til en 2001 Mont-Redon Lirac. Jeg har tidligere være begejstret
for den i julesammenhæng. Den har fylden, frugten og velsmagen, der passer til klassisk julemiddag. Intet kan vælte den.
Samtidig har vinen den fine balance mellem frugt og syre, som kan mangle i oversøiske kraftkarle. Kr. 79,75 hos Cort Trap
75 92 06 44.